
TÁTO ZMLUVA O POSKYTNUTÍ SLUŽBY (ďalej len „Zmluva“) je uzatvorená nižšie uvedeného dňa medzi:

(1) Dopravný podnik Bratislava, akciová spoločnosť, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a. s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva - CTO a Mgr. Gabriela Dikošová, člen predstavenstva - CFO, kontaktná osoba pre technické veci: Mgr. Daniel Šuchaň, telefón: + 421 (0)2 5950 1374, 
e-mail: suchan.daniel@dpb.sk, kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: krokkerbolekova.eva@dpb.sk (ďalej len „Objednávateľ”) na jednej strane; a

(2)	(doplniť), spoločnosť založená a existujúca podľa práva (doplniť), so sídlom (doplniť), IČO: (doplniť), zapísaná v Obchodnom registri (doplniť) súdu (doplniť), oddiel: (doplniť), vložka číslo: (doplniť), DIČ: (doplniť), IČ DPH: (doplniť), bankové spojenie: (doplniť), číslo účtu: (doplniť), IBAN: (doplniť), BIC (SWIFT): (doplniť), štatutárny orgán: (doplniť), kontaktná osoba pre technické veci: (doplniť), telefón: (doplniť), e-mail: (doplniť), kontaktná osoba pre zmluvné veci: (doplniť), telefón: (doplniť), e-mail: (doplniť) (ďalej len „Poskytovateľ”) na druhej strane.
	
Vzhľadom k tomu, že:
	
(A) Zmluvné strany uzatvárajú túto Zmluvu o poskytnutí služby ako výsledok verejnej súťaže vyhlásenej v súlade s internou smernicou ER 97/2017 o obstarávaní v podmienkach DPB, a.s., označenú interných číslom  CP 43/2026 na predmet zákazky „Zabezpečenie kontinuity, správy a rozvoja systému pre oblasť kyberbezpečnosti_CP 43/2026“; 

(B) Dodávateľ je úspešným uchádzačom zákazky zrealizovanej Objednávateľom pod interným číslom CP 43/2026 na predmet zákazky „Zabezpečenie kontinuity, správy a rozvoja systému pre oblasť kyberbezpečnosti_CP 43/2026“; a

(C) Zmluvné strany majú záujem upraviť si vzájomné práva a povinnosti súvisiace s poskytnutím Služby;

DOHODLO SA nasledovné:

1 DEFINÍCIE A INTERPRETÁCIA ZMLUVNÝCH USTANOVENÍ

1.1 Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam: 

(a) Akceptačné testy znamená testy novej alebo zmenenej funkčnosti, ktoré Objednávateľ realizuje podľa vopred vzájomne odsúhlasených testovacích scenárov a testovacích prípadov dodaných Poskytovateľom a ktorých úspešný priebeh je podmienkou akceptácie odovzdávanej funkčnosti;

(b) Autorské dielo znamená autorské dielo, vrátane počítačového programu alebo databázy, vytvorené výhradne na základe plnenia Zmluvy;

(c) Bezpečnostná politika znamená Bezpečnostná politika obstarávateľskej organizácie a predpismi informačnej bezpečnosti Objednávateľa sa v tomto prípade rozumie povinnosť uchádzača dodržiavať všeobecné bezpečnostné štandardy, ktoré sú v súlade so Zákonom č. 69/2018 Z. z. o Kybernetickej bezpečnosti a o zmene a doplnení niektorých zákonov a vyhláškou NBÚ č. 227/2025 Z. z.;
(d) Cena znamená odplatu za poskytnutie Služby ako celku v celkovej výške, bližšie špecifikovanej v Prílohe 1 Zmluvy;

(e) Človekodeň alebo MD znamená mernú jednotku pre vykazovanie prácnosti, za ktorú sa považuje 8 (osem) človekohodín;

(f) Defekt znamená nesúlad medzi skutočným stavom funkčnosti dodaného riešenia a medzi funkčnými špecifikáciami riešenia uvedenými v príslušnej objednávke a jej prílohách a/alebo funkčnými špecifikáciami komplexného nástroja pre Rapid7 zistený v rámci Akceptačných testov dodávky alebo v záručnej dobe v zmysle článku 5 Zmluvy;

(g) GDPR znamená nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov);

(h) Helpdesk znamená systém pre správu, evidenciu  hlásení Problémov, servisných požiadaviek a požiadaviek na zmenu systému, evidenciu a sledovanie parametrov SLA (úrovne poskytovaných služieb); 

(i) Chyba Softvéru znamená chybné fungovanie Softvéru komplexného nástroja pre Rapid7, nesplnenie požiadaviek vyplývajúcich z platnej legislatívy dodávanej výrobcom softvéru alebo chybné fungovanie systémového softvéru;

(j) IS Objednávateľa alebo IS znamená Informačný systém ktorý predstavuje komplexný nástroj pre Rapid7;

(k) Kľúčový používateľ znamená Oprávnenú osobu Objednávateľa oprávnenou nahlasovať, riešiť a/alebo potvrdzovať vyriešenie problémov spôsobmi uvedenými v Zmluve a/alebo zadávať požiadavky a/alebo potvrdzovať ich vybavenie podľa Zmluvy;

(l) Komponent znamená každý nový produkt, program, softvér, či funkčnosť, ktorý Poskytovateľ nainštaluje, nakonfiguruje, naprogramuje alebo nastaví v IS Objednávateľa a ktorý je doplnením alebo zmenou voči stavu zaznamenanému v dokumentácii k IS Objednávateľa, ktorú Objednávateľ odovzdá Poskytovateľovi v zmysle článku 12 bodu 12.2 Zmluvy;

(m) Kritický problém znamená problém, ktorý sa prejavuje takým výpadkom fungovania IS Objednávateľa, modulu alebo funkčnosti, ktorý znemožňuje jeho/jej použitie ako celku alebo jeho podstatnej časti. Za kritický sa považuje problém, ktorý sa prejavuje globálne voči nezastupiteľnej skupine používateľov. Ako kritický problém je charakterizovaný problém, ktorý je opakovane vyvolateľný alebo má trvalý charakter;

(n) Legislatívne zmeny znamená zmeny v právnych predpisoch zverejnené v Zbierke zákonov Slovenskej republiky, Úradnom vestníku Európskej únie a v interných predpisoch týkajúcich sa komplexného nástroja pre Kybernetickú bezpečnosť, ktoré nadobudli účinnosť od uzatvorenia Zmluvy;

(o) Miesto plnenia znamená: Dopravný podnik Bratislava, a. s.;

(p) Nekritický problém znamená každý problém, ktorý nie je Kritický problém, pričom sa prejavuje tým, že znemožňuje a/alebo obmedzuje používanie IS, modulu alebo funkčnosti z hľadiska koncového používateľa IS;

(q) Občiansky zákonník znamená zákona č. 40/1964 Zb. Občiansky zákonník v znení neskorších predpisov;

(r) Obchodný zákonník znamená zákon č. 513/1991 Zb. Obchodný zákonník v znení neskorších predpisov;

(s) Oprávnená osoba Objednávateľa znamená zástupca Objednávateľa, ktorého identifikačné údaje, vrátane rozsahu oprávnení oznámi Objednávateľ Poskytovateľovi. Oprávnená osoba Objednávateľa je oprávnená nahlasovať, riešiť a/alebo potvrdzovať vyriešenie problémov spôsobmi uvedenými v Zmluve a/alebo zadávať požiadavky a/alebo potvrdzovať ich vybavenie podľa Zmluvy;

(t) Oprávnená osoba Poskytovateľa znamená zástupca Poskytovateľa, ktorého identifikačné údaje, vrátane rozsahu oprávnení oznámi Poskytovateľ Objednávateľovi;

(u) Používateľ IS znamená zamestnanci Objednávateľa;

(v) Pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

(w) Problém znamená Objednávateľom hlásený stav, ktorý znemožňuje a/alebo obmedzuje používanie IS Objednávateľa, je obmedzením jeho funkčnosti alebo rozporom fungovania oproti dodanej dokumentácii;

(x) Reakčná doba znamená pre Poskytovateľa stanovený čas, do ktorého zaháji prešetrenie nahláseného problému a ktorý začína plynúť nahlásením problému. Do reakčnej doby sa nezapočítava čas, kedy nie je možné z dôvodu na strane Objednávateľa sprístupnenie IS Objednávateľa za účelom neutralizácie problému;

(y) Register partnerov verejného sektora znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese https://rpvs.gov.sk/rpvs/;

(z) Zmluva znamená táto zmluva o zabezpečení kontinuity, službách technickej podpory a nevyhnutného rozvoja systému pre riadenie kybernetických bezpečnostných incidentov a správu zraniteľností v prostredí Objednávateľa;

(aa) Servisné okno znamená časový interval určený pre nasadzovanie zmien na produktívne prostredie jednotlivých systémov IS;

(ab) Služba znamená dodanie, implementácia a podpora prevádzky a údržby komplexného nástroja pre kybernetickú bezpečnosť v rozsahu podľa článku 3 Zmluvy; 

(ac) Služby – služby poskytované na základe Zmluvy, predstavujú: (i) Služby o zabezpečení kontinuity prevádzky Rapid7; obnova licencií Rapid7 (ii) Služby implementácie, technickej podpory a nevyhnutného technologického rozvoja systémov pre riadenie kybernetických bezpečnostných incidentov Rapid7 (iii) a Služby správy zraniteľností v prostredí Objednávateľa pre Rapid7 poskytované na základe Zmluvy, ktorých parametre a podmienky poskytovania sú uvedené v Prílohe 1 Zmluvy;

(ad) SW komponent znamená časť IS Objednávateľa, ktorú možno používať samostatne a nezávisle od ostatných častí IS Objednávateľa;

(ae) SW produkt 3. strany znamená krabicový SW (FPP – Full Packaged Product), prípadne SW riešenie, ktoré nie je osobitne vytvorené pre Objednávateľa, ale tvorí súčasť IS Objednávateľa, a ktorý sa spravuje osobitnými licenčnými podmienkami výrobcu;

(af) Úroveň spracovania požiadaviek znamená reakčnú dobu definovanú medzi Zmluvnými stranami v Prílohe 1 Zmluvy v závislosti od kategórie problému;

(ag) Vady a nedostatky znamená Poskytovateľom alebo Objednávateľom zistené odchýlky oproti aktuálnej dokumentácii IS a majú za následok chyby funkcionality, nedostupnosť už dodanej a riadne prevzatej funkcionality alebo obvyklej funkcionality aplikačného programového vybavenia, nedostatky interoperability softvéru s inými počítačovými programami alebo databázami, zvýšené požiadavky na databázu alebo výkon systému, prekročenie požadovanej doby odozvy systému, zníženie používateľského komfortu, ukončenie podpory aktuálne prevádzkovanej verzie komponentov IS spôsobujúce problémy pri prevádzke, neimplementované bezpečnostné záplaty dodávané výrobcom aplikačného programového vybavenia a podobne, o ktorých je Poskytovateľ povinný informovať Objednávateľa a navrhovať opatrenia potrebné pre ich odstránenie;

(ah) Zákon o ochrane osobných údajov znamená zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov;

(ai) Zmluvná strana znamená Objednávateľ a/alebo Poskytovateľ.

1.2 Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.

1.3 V Zmluve, ak z kontextu nevyplýva iný zámer,

(a) každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;

(b) každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;

(c) prílohy Zmluvy predstavujú jej neoddeliteľné súčasti a správny výklad ustanovení Zmluvy je možný 
len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie 
a pri výklade Zmluvy sa nepoužijú;

(d) každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a

(e) výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.


2 PREDMET ZMLUVY

2.1 Predmetom Zmluvy je záväzok:

(a) Poskytovateľa poskytnúť Objednávateľovi Službu; a

(b) Objednávateľa zaplatiť Poskytovateľovi Cenu; 

		a to za podmienok stanovených Zmluvou.

2.2 Poskytnutie Služby bude uskutočnené na základe písomnej objednávky. Takto vystavená objednávka bude podkladom pre fakturáciu podľa článku 4 Zmluvy. Objednávku môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.

2.3 Cena za poskytnutie Služby je Zmluvnými stranami stanovená v celkovej výške (doplniť) EUR (slovom: (doplniť) eur) bez DPH.

3 PODMIENKY POSKYTOVANIA SLUŽIEB

3.1 Poskytovateľ sa zaväzuje poskytnúť Službu riadne, včas a v rozsahu podľa objednávky. Zmluvné strany sa dohodli, že Poskytovateľ je povinný poskytnúť Službu do 10 dní odo dňa doručenia objednávky podľa článku 2 bod 2.2 Zmluvy.

3.2 Poskytnutie Služby zahŕňa prevádzku, údržbu a aktualizáciu IS Objednávateľa v rozsahu a za podmienok stanovených Zmluvou

3.3 Poskytovateľ sa zaväzuje poskytnúť Objednávateľovi Službu vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.

3.4 Poskytovateľ sa zaväzuje udržiavať IS Objednávateľa v súlade s podmienkami stanovenými Zmluvou a dodanou dokumentáciou a v prípade schválených zmien IS Objednávateľa udržiavať aktuálnosť tejto dokumentácie v zmysle tohto článku bodu 3.6. Zmluvy, v prípade neexistencie dokumentácie, vytvoriť a udržiavať aktuálnosť dokumentácie ku všetkým vykonaním činnostiam pri poskytovaní Služieb.

3.5 Poskytovateľ sa zaväzuje bez zbytočného odkladu podávať Objednávateľovi správy o priebehu ním poskytovaných Služieb podľa Zmluvy, tak ako je uvedené v Prílohe 1 Zmluvy.

3.6 Poskytovateľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s poskytovaním Služieb, najmä o prípadných zistených vadách a nedostatkoch IS Objednávateľa, pričom súčasne je povinný navrhovať opatrenia potrebné pre ich odstránenie v súlade s touto Zmluvou.

3.7 Poskytovateľ je povinný pri poskytovaní Služieb dodržiavať a aplikovať povinnosti vyplývajúce z príslušných osobitných predpisov vzťahujúcich sa na IS Objednávateľa, ako aj Služby Poskytovateľa, Zákona o ochrane osobných údajov a GDPR.

3.8 [bookmark: _Ref2695153]Poskytovateľ je ďalej povinný:
[bookmark: _Ref2695155]
(a) udržiavať aktuálnosť používateľskej, prevádzkovej, servisnej a administrátorskej dokumentácie, prípadne jej doplnky vzniknuté počas účinnosti Zmluvy, a to v súlade s aktuálnym stavom IS Objednávateľa, v prípade neexistencie dokumentácie, vytvárať a udržiavať v aktuálnom stave dokumentáciu ku všetkým vykonávaným činnostiam pri poskytovaní Služby;
[bookmark: page47]
(b) poskytovať Služby v lehotách dohodnutých v Zmluve, resp. lehotách osobitne dohodnutých Zmluvnými stranami, v prípade, ak takúto dohodu Zmluva pripúšťa alebo prezumuje; v prípadoch, kde Zmluva ponecháva určenie lehoty (času plnenia) na voľbe Poskytovateľa, je tento povinný bez zbytočného odkladu informovať Objednávateľa o lehote poskytnutia príslušného plnenia (čase plnenia);

(c) na základe žiadosti Objednávateľa zabezpečiť prítomnosť kvalifikovaných špecialistov, ktorých prítomnosť je nevyhnutná pre poskytovanie Služieb v dohodnutom mieste plnenia;

(d) v prípade potreby bezodkladne špecifikovať a predložiť Objednávateľovi požiadavky na potrebný HW a kompatibilitu SW, požiadavky na služby poskytované tretími stranami bezprostredne súvisiace s prevádzkou IS Objednávateľa;

(e) telefonicky, resp. písomne (e-mailom) v stanovenej lehote reagovať na každú požiadavku Objednávateľa zadanú dohodnutým spôsobom nahlasovania prostredníctvom HelpDesku, týkajúcu sa predmetu Zmluvy;

(f) zabezpečiť, aby Poskytovateľ na základe požiadavky Objednávateľa na zapracovanie zmeny bez zbytočného odkladu predložil odhad časovej a finančnej náročnosti zapracovania uvedenej požiadavky resp. špecifikáciu dopadu na spôsob používania IS Objednávateľa, stanoveným procesom change manažmentu; a

(g) informovať Objednávateľa o všetkých skutočnostiach, ktoré by mohli negatívne vplývať na plnenie predmetu Zmluvy.

3.9 Objednávateľ sa zaväzuje, že pri realizácii plnenia predmetu Zmluvy zabezpečí v záujme plynulého priebehu plnenia požadovanú nevyhnutnú súčinnosť, spočívajúcu predovšetkým v poskytnutí potrebných informácií, materiálnych prostriedkov, odovzdaní potrebných údajov a podkladov, ako aj spresnení týchto údajov a podkladov. Potreba takýchto informácií sa dohodne vopred, prípadne sa preukáže v priebehu plnenia.

3.10 [bookmark: _Ref2695302]Objednávateľ na základe písomnej požiadavky Poskytovateľa poskytne v primeranej lehote v dĺžke najmenej 5 (piatich) Pracovných dní, s výnimkou súčinnosti podľa tohto článku bodu 3.9. Zmluvy, pri ktorej lehota nemôže byť kratšia ako 10 (desať) Pracovných dní, najmä nasledovnú súčinnosť:

(a) poskytne Poskytovateľovi v nevyhnutnom rozsahu prístup na systémový a aplikačný softvér a hardvér, ako aj prístup do priestorov potrebných pre plnenie podľa Zmluvy, pod ktorými sa rozumie poskytnutie prevádzkového priestoru na prevádzkovej infraštruktúre a v prevádzkových priestoroch po dobu nevyhnutnú pre zásah;

(b) zabezpečí kontrolovaný prístup v nevyhnutnom rozsahu k hardvéru a softvéru pomocou diaľkového prenosu dát, a to v rozsahu vymedzenom Poskytovateľom, pričom Poskytovateľ je povinný dodržiavať ochranu dát Objednávateľa a konať tak, aby svojou činnosťou nenarušil prevádzku ostatných systémov Objednávateľa;
[bookmark: _Ref2696028]
(c) poskytne informácie nevyhnutne potrebné pre implementáciu a konfiguráciu jednotlivých Komponentov IS Objednávateľa, ktoré si Poskytovateľ písomne vyžiada;

(d) zabezpečí realizáciu Akceptačných testov podľa pripravených testovacích scenárov;

(e) zabezpečí prevádzkové prostredie (všetky servery), na ktorých je IS Objednávateľa prevádzkovaný tak, že akékoľvek balíky služieb (service packy) operačných systémov a softvérových produktov, ktoré majú dopad na prevádzku IS Objednávateľa, nebudú aplikované bez predchádzajúcej konzultácie s Poskytovateľom;

(f) zabezpečí poskytovanie štandardnej podpory SW produktov 3. strán, tzn. podpora v rámci podmienok údržby Softvérového produktu 3. strany (na základe licencie výrobcu softvéru – tzv. softvérový maintenance);

(g) zabezpečí podľa pokynov Poskytovateľa vykonanie opatrení ktoré môžu spresniť diagnostikovanie problému a urýchliť jeho odstránenie; a

(h) zabezpečí dodržiavanie postupov v zmysle prevádzkovej príručky a Backup & Recovery plánu odsúhlasenej Zmluvnými stranami.

3.11 [bookmark: _Ref2695306]Objednávateľ je povinný poskytnúť Poskytovateľovi všetky nevyhnutné informácie a materiály opodstatnene potrebné pre realizáciu Zmluvy, ktoré Poskytovateľ odôvodnene požaduje, aby sa tak Poskytovateľovi umožnilo poskytnúť plnenie. Objednávateľ sa zaväzuje, že vyvinie všetko úsilie, ktoré je od neho možné spravodlivo požadovať, aby všetky informácie, ktoré poskytne Poskytovateľovi, alebo ktoré bude musieť poskytnúť Poskytovateľovi, boli v každom vecnom ohľade pravdivé, presné a nezavádzajúce. Poskytovateľ nebude zodpovedný za akékoľvek straty, škody ani nedostatky Služieb, vyplývajúce z nepresných, neúplných alebo inak závadných informácií alebo materiálov, ktoré dodal Objednávateľ, ak na nepresnosť, neúplnosť alebo závadnosť informácií alebo materiálov Objednávateľa písomne upozornil, pokiaľ Poskytovateľ nepresnosť, neúplnosť alebo závadnosť pri vynaložení odbornej starostlivosti zistil alebo mohol zistiť.

3.12 Ak Objednávateľ neposkytne Poskytovateľovi požadovanú súčinnosť v zmysle tohto článku bodov 3.10. a 3.11. Zmluvy, plynutie doby odstránenia problému, na ktorú bolo poskytnutie súčinnosti zo strany Objednávateľa potrebné, sa prerušuje; Plynutie doby odstránenia problému sa prerušuje i v prípadoch:

(a) dlhodobého výpadku elektrickej energie v mieste prevádzkovania primárnej lokality;

(b) živelnej pohromy v mieste prevádzkovania primárnej lokality;

(c) nefunkčnej sieťovej konektivity;

(d) totálneho softvérového poškodenia IS zavinené úmyselne Objednávateľom alebo tretími stranami, vrátane neznámych agresívnych vírusov alebo hackerských útokov;

(e) chyby softvérov tretích strán, na ktoré nie je k dispozícii záplata;

(f) straty alebo poškodenia zálohovacích nosičov (pások) nepredvídateľnou udalosťou, nesprávnou manipuláciou alebo ich vadou;

(g) poruchy zapríčinenej chybou prevádzkovej infraštruktúry;

(h) súčasného zničenia diskov obsahujúcich zrkadlové obrazy databáz a transakcií – straty údajov od poslednej zálohy; a/alebo

(i) súčasného zničenia diskov obsahujúcich zrkadlové obrazy databáz a transakcií a zálohovacích médií – straty všetkých údajov.

Poskytovateľ je však povinný v režime „best efforts“, t.j. pri vynaložení náležitého úsilia a dostupných zdrojov, vykonať čo najskôr všetky úkony, ktoré je možné od neho spravodlivo požadovať za účelom minimalizácie následkov vzniknutého Problému, predovšetkým v podobe implementácie náhradného riešenia, ak je takéto napriek neposkytnutej súčinnosti zo strany Objednávateľa možné.

3.13 Poskytovateľ je povinný oboznámiť Objednávateľa so všetkými skutočnosťami, ktoré predstavujú porušenie informačnej bezpečnosti alebo môžu zásadne zvyšovať bezpečnostné riziko.

3.14 Objednávateľ poskytuje Poskytovateľovi bezodplatne súhlas na použitie častí IS Objednávateľa a/alebo dokumentácie, ktoré sú predmetom autorskoprávnej ochrany a vo vzťahu ku ktorým je Objednávateľ oprávnený takýto súhlas udeliť, a to výhradne v rozsahu potrebnom a nevyhnutnom na účely riadneho a včasného plnenia Zmluvy Poskytovateľom.

3.15 Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy. 

3.16 Služba sa považuje za poskytnutú riadne a včas v lehote podľa tohto článku bod 3.1 Zmluvy Poskytovateľom,  odovzdaním Preberacieho protokolu Objednávateľovi. Preberací protokol podpíšu oprávnené osoby za obe Zmluvné strany, ak bola Služba poskytnutá bez výhrad.    

3.17 Poskytovateľ sa zaväzuje, že dodané komponenty vyrába výrobca predmetných komponentov, pričom Poskytovateľ je povinný preukázať, že dodané komponenty spĺňajú požiadavky na technické vlastnosti podľa predchádzajúcej vety, ak ho o to Objednávateľ požiada.

3.18 Poskytovateľ je povinný odovzdať Objednávateľovi spolu s komponentami súvisiace doklady potrebné na jeho prevzatie, a to najmä: 

0. vytlačené zadanie objednávky;

(a) dodací list; a

(b) všetky doklady, ktoré sa na dodané komponenty vzťahujú (ako napr. vyhlásenie o zhode, návod na použitie, informácie o  manipulovaní a skladovaní a pod.).

3.19 Objednávateľ je povinný skontrolovať dodané komponenty pred ich použitím. Ak počas kontroly dodaných komponentov budú zistené podstatné vady dodaných komponentov, Objednávateľ si vyhradzuje právo odmietnuť použitie takýchto komponentov pri oprave. Komponenty majú podstatné vady, ak Poskytovateľ nedodrží dohodnutú akosť, štruktúru, vlastnosti alebo množstvo komponentov špecifikovaných objednávkou a/alebo Zmluvou.

3.20 V prípade, ak Objednávateľ pri kontrole komponentov zistí, že dodané komponenty majú zjavné podstatné vady, Objednávateľ môže odmietnuť Službu ako celok. Poskytovateľ zodpovedá v tomto prípade Objednávateľovi podľa ustanovení o zmluvnej pokute uvedenej v článku 8 bod 8.1 Zmluvy

3.21 Vlastnícke právo ku komponentom prechádza na Objednávateľa okamihom riadneho poskytnutia Služby  Poskytovateľom bez výhrad podľa tohto článku bod 3.16 Zmluvy, ak nedošlo zo strany Objednávateľa k odmietnutiu poskytnutia Služby podľa tohto článku bodu 3.20 Zmluvy. V prípade odmietnutia poskytnutia služby zo strany Objednávateľa podľa tohto článku bod 3.20 Zmluvy zostávajú komponenty vo vlastníctve Poskytovateľa až do doby, kým Poskytovateľ neodstráni prekážku, ktorá bráni Poskytovateľovi riadne poskytnúť Službu.


4 CENA ZA SLUŽBY A PLATOBNÉ PODMIENKY

4.1 Cena je stanovená za poskytnutie Služby ako celku a je konečná, bez možnosti doúčtovania ďalších nákladov. V Cene bez DPH sú zahrnuté všetky náklady, ktoré sú spojené s poskytnutím Služby, vrátane nákladov na dopravu Poskytovateľa do/z Miesta plnenia. Pri DPH sa bude postupovať podľa osobitných predpisov. 

4.2 Cena za Poskytnutie Služby je stanovená vo forme jednorazovej platby vo výške (doplniť) EUR (slovom: (doplniť) EUR) bez DPH. Jednorazová platba pokrýva všetky a akékoľvek náklady Poskytovateľa v rámci poskytovania Služby, a to bez ohľadu na množstvo prác, ktoré bude potrebné pri implementácii.

4.3 Poskytovateľ je oprávnený vystaviť faktúru za jednorazovú platbu za Službu podľa bodu 4.2 do 30 dní odo dňa, kedy došlo k začatiu poskytovania Služby.

4.4 Záväzok Objednávateľa zaplatiť za poskytnutie Služby bude splnený pripísaním sumy peňažného záväzku (vrátane DPH) na účet Poskytovateľa.

4.5 Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve 
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Objednávateľom prípade, ak faktúra nebude spĺňať tieto náležitosti a náležitosti podľa tohto článku bod 4.2 Zmluvy je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
	
4.6 Cena je splatná do 60 (šesťdesiat) dní odo dňa doručenia faktúry na adresu sídla Objednávateľa. Ak deň splatnosti Ceny pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.

5 ZODPOVEDNOSŤ ZA VADY, ZÁRUKA A ZÁRUČNÁ DOBA
	
5.1 [bookmark: page49]Záručná doba na Komponenty a riešenia vytvorené a/alebo dodané Poskytovateľom, ktoré Poskytovateľ nainštaluje, nakonfiguruje, naprogramuje alebo nastaví v IS, je 24 mesiacov odo dňa, keď Objednávateľ protokolárne prevezme Komponent/riešenie do rutinnej /produktívnej prevádzky, najdlhšie však Záručná doba trvá do dňa ukončenia poskytovania Služby podľa bodu 11.1 Zmluvy. Poskytovateľ sa zaručuje, že dodané Komponenty/riešenia neporušujú akékoľvek autorské práva, resp. iné práva, ako aj práva tretích osôb. Pre vylúčenie pochybností, záruka sa nevzťahuje na SW produkty 3. strán. Záručná doba sa predlžuje o dobu odo dňa uplatnenia reklamácie po deň odstránenia vád poskytnutej Služby.

5.2 Poskytovateľ ručí za to, že výsledky poskytnutej Služby budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Služba bude poskytnutá bez vád, ktoré by rušili alebo znižovali jej kvalitu.

5.3 Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.

5.4 Objednávateľ bez zbytočného odkladu písomne oznámi Poskytovateľovi vady poskytnutej Služby, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady poskytnutej Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.

5.5 Poskytovateľ je povinný odstrániť vady poskytnutej služby bezodkladne, najneskôr však do 5. Pracovného dňa nasledujúceho po dni oznámenia písomnej reklamácie Objednávateľa podľa tohto článku bod 5.4 Zmluvy. 

5.6 Pokiaľ Poskytovateľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 5.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.

5.7 Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval. Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.

5.8 Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.

6 PRÁVO DUŠEVNÉHO VLASTNÍCTVA

6.1 [bookmark: _Ref2695742]Na každé Autorské dielo udeľuje Poskytovateľ Objednávateľovi časovo neobmedzenú (po dobu právnej ochrany majetkových práv trvajúcu), nevýhradnú a cenou podľa Zmluvy splatenú licenciu na akékoľvek použitie takého Autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností zahŕňa všetky známe spôsoby použitia tohto Autorského diela, ktorými sú najmä právo Autorské dielo spracovať (zmeniť a/alebo upraviť) alebo dať spracovať (zmeniť a/alebo upraviť) tretej osobe, vyhotovenie rozmnoženiny Autorského diela, verejné rozširovanie originálu Autorského diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu autorského diela alebo jeho rozmnoženiny nájmom alebo vypožičaním, spracovanie, preklad Autorského diela a verejný prenos Autorského diela, a to ako Objednávateľom osobne, tak aj osobami ním poverenými s tým, že taká licencia zahŕňa aj výslovný súhlas na udelenie sublicencie na používanie Autorského diela pre akékoľvek tretie osoby, či na prevedenie takej licencie na tretie osoby verejnej správy. 

6.2 Licenciu v rozsahu podľa tohto článku bodu 6.1 Zmluvy poskytuje Poskytovateľ Objednávateľovi s účinnosťou odo dňa podpisu akceptačného protokolu ohľadom plnenia, ktorého je také Autorské dielo súčasťou, s tým, že pre splnenie podmienky poskytnutia komentovaných zdrojových kódov a dátového modulu Autorského diela poskytne Poskytovateľ Objednávateľovi funkčnú špecifikáciu Autorského diela vo forme umožňujúcej jeho ďalšie použitie spôsobom definovaným licenciou.
[bookmark: page50]
6.3 V prípade, že akákoľvek tretia osoba, vrátane zamestnancov Poskytovateľa, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Poskytovateľa podľa Zmluvy alebo akékoľvek iné nároky vzniknuté porušením jej práv Poskytovateľom pri plnení Zmluvy, Poskytovateľ sa zaväzuje:

(a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Poskytovateľom, alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Poskytovateľom, alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v Zmluve, a ak ich niet, tak v súlade s týmito podmienkami;

(b) poskytnúť Objednávateľovi účinnú pomoc a uhradiť náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a 

(c) nahradiť Objednávateľovi škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby.

6.4 Objednávateľ sa však zaväzuje, že o každom nároku vznesenom takou treťou osobou v zmysle hore uvedeného bude bez zbytočného odkladu informovať Poskytovateľa, bude v súvislosti s takým nárokom postupovať podľa primeraných a opodstatnených pokynov Poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľovi udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Poskytovateľ mohol za Objednávateľa účinne takému nároku brániť a s takou treťou osobou rokovať o urovnaní sporu resp. spôsobom vhodným podľa opodstatneného uváženia Poskytovateľa postupovať v záujme ochrany práv oboch strán.

6.5 Poskytovateľ nenesie zodpovednosť za akúkoľvek Poskytovateľom neautorizovanú zmenu autorského diela vykonanú Objednávateľom alebo treťou osobou poverenou Objednávateľom. Spôsob autorizácie zmien je povinnou súčasťou dodávky Autorského diela.

7 BEZPEČNOSŤ A OCHRANA INFORMÁCIÍ

7.1 Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej Zmluvnej strany pri plnení Zmluvy, resp. v rámci samotného plnenia predmetu Zmluvy. Ak nie je ďalej v Zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:

(a) [bookmark: page51]ktorá sa týka Zmluvnej strany alebo Používateľa IS (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane alebo Používateľovi IS); 

(b) ktorá bola poskytnutá Zmluvnej strane alebo získaná Zmluvnou stranou pred nadobudnutím účinnosti Zmluvy, pokiaľ sa týka jej predmetu a/alebo obsahu;

(c) ktorá je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane; a/alebo

(d) pre ktorú je stanovený osobitnými predpismi osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).

7.2 Dôvernou informáciou nie je Zmluva, vrátane jej príloh, informácie, ktoré sa bez porušenia Zmluvy stali verejne známymi, informácie získané oprávnene inak, ako od druhej Zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov alebo iného osobitného predpisu.

7.3 Poskytovateľ sa zaväzuje, že v súlade s článkom 29 GDPR a so Zákonom o ochrane osobných údajov zabezpečí poverenie svojich zamestnancov a všetkých osôb, ktoré v rámci plnenia Zmluvy majú prístup na pracovisko Objednávateľa (miesto plnenia Zmluvy), ktorí pri plnení záväzkov z tejto Zmluvy môžu spracúvať  osobné údaje, a to najmä s dôrazom na povinnosť mlčanlivosti (§ 79 Zákona o ochrane osobných údajov) a sankcie za porušenie povinnosti mlčanlivosti (§ 104 a nasl. Zákona o ochrane osobných údajov). Ustanovenia článku 28 GDPR týmto nie sú dotknuté. 

7.4 Zmluvné strany sa zaväzujú užívať dôverné informácie druhej Zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané Zmluvnými stranami na základe Zmluvy. V prípade, že Objednávateľ poskytne Poskytovateľovi dôvernú informáciu v listinnej podobe, Poskytovateľ je povinný ju bezodkladne po pominutí účelu jej držania vrátiť Objednávateľovi.

7.5 Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe.

7.6 Zmluvné strany sa zaväzujú, že upovedomia druhú Zmluvnú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.

7.7 Povinnosť zachovávať mlčanlivosť sa nevzťahuje na prípady, ak Zmluvnej strane na základe osobitného predpisu alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej Zmluvnej strany alebo jej časť. O vzniku takejto povinnosti sa budú Zmluvné strany vzájomne informovať bez zbytočného odkladu. 

7.8 Poskytovateľ je povinný prijať primerané bezpečnostné opatrenia s cieľom zabezpečiť ochranu osobných údajov a postupovať v súlade s právnymi predpismi, najmä s Nariadením GDPR v spojení so Zákonom o ochrane osobných údajov.   

7.9 Poskytovateľ sa zaväzuje uzatvoriť zmluvu o spracúvaní osobných údajov v súlade s čl. 28 Nariadenia GDPR v prípade, ak by si poskytovanie Služby podľa tejto zmluvy vyžadovalo spracúvanie osobných údajov v mene Objednávateľa. 

7.10 Pre vylúčenie pochybností sa Zmluvné strany dohodli, že Sprostredkovateľ nie je oprávnený uplatňovať náhradu akýchkoľvek nákladov alebo odplatu spojenú s plnením povinností Sprostredkovateľa podľa tejto Zmluvy a tieto náklady, odplata sú zahrnuté v odplate dojednanej v Zmluve o poskytnutí služby.

7.11 Ustanovenia jednotlivých bodov tohto článku Zmluvy ostávajú účinné aj po ukončení Zmluvy.



8 SANKCIE

8.1 [bookmark: _Ref2696522]Poskytovateľ sa zaväzuje, že:

(a) [bookmark: _Ref2838872]ak nedodrží v prevádzkových hodinách reakčnú dobu na Problém IS – kategória závažnosti kritický do termínov uvedených v Prílohe 1 Zmluvy, na výzvu Objednávateľa zaplatí Objednávateľovi zmluvnú pokutu vo výške 50 (slovom: päťdesiat) EUR za každú hodinu omeškania za všetky Problémy IS  sumárne; a 

(b) ak nedodrží termín poskytnutia Služby o dodaní, implementácii a službách podpory prevádzky a údržby komplexného nástroja pre Kybernetickú bezpečnosť zaplatí Objednávateľovi zmluvnú pokutu vo výške 150 (slovom: stopäťdesiat) EUR za každý kalendárny deň omeškania.

8.2 V prípade, ak sa Objednávateľ dostane do omeškania so zaplatením Ceny, Poskytovateľ je oprávnený 
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.

8.3 V prípade porušenia zmluvnej povinnosti Poskytovateľa vybaviť reklamáciu včas podľa článku 5 bod 5.6 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 (stopäťdesiat) EUR za každý deň omeškania, a to aj opakovane.

8.4 V prípade, ak Poskytovateľ neuzatvorí zmluvu v zmysle čl. 7 bodu 7.9 tejto Zmluvy, zaväzuje sa zaplatiť Objednávateľovi zmluvnú pokutu vo výške 5  000 (päťtisíc eur) EUR, pričom týmto nie je dotknutý nárok na náhradu škody Objednávateľa.

8.5 Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 8.1, 8.3 a 8.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Poskytovateľovi. Uplatnením zmluvnej pokuty nie je dotknuté právo Objednávateľa na náhradu škody.  

8.6 Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

8.7 Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa. 

9 VYHLÁSENIA A ZÁRUKY

9.1 Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom: 

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu 
a vykonávať práva a povinnosti v nej upravené;

1. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby, 
a riadne plní všetky povinnosti, porušenie ktorých by mohlo viesť k jeho zrušeniu; 

(b) je zapísaný v Registri partnerov verejného sektora, pokiaľ sa naňho takáto povinnosť vzťahuje; 

1. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom 
v tejto súvislosti nie je najmä odporovateľným právnym úkonom; a

1. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

9.2 	Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 9.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.  

9.3 Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 9.1 Zmluvy nebolo 
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým 
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi 
v dôsledku skutočností, ktoré sú obsahom tohto vyhlásenia.

9.4 Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:

1. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy; 

1. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a

1. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.

9.5 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

9.6 Poskytovateľ berie na vedomie, že Obstarávateľ má záujem o poskytnutie Služby v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Poskytovateľ zaväzuje pri poskytovaní Služby najmä:

(a) zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na poskytovaní Služby podieľať;

(b) pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;

(c) pokiaľ je to možné a vhodné, implementovať nové alebo zlepšené produkty, služby alebo postupy súvisiace s poskytovaním Služby;

(d) dodržiavať rovnosť pracovných podmienok a bezpečnosti práce. 

Splnenie požiadaviek spoločensky zodpovedného verejného obstarávania podľa tohto bodu Zmluvy sa Poskytovateľ zaväzuje zaistiť aj u svojich Subdodávateľov.


10 KOMUNIKÁCIA

10.1 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

10.2 Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:

(a) v deň doručenia zásielky, ak bola zásielka doručená osobne alebo kuriérnou službou; alebo

(b) v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo

(c) v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.

10.3 Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.


11 TRVANIE A ZÁNIK ZMLUVY

11.1 Zmluva sa uzatvára na dobu určitú, a to na dobu 24 (dvadsaťštyri) mesiacov odo dňa účinnosti Zmluvy.

11.2 Zmluva môže byť ukončená aj skôr ako je uvedené v tomto článku bod 11.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.

11.3 [bookmark: _Ref2696918]Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 3 (tri) mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.

11.4 [bookmark: _Ref2696920]V prípade, ak dôjde k ukončeniu Zmluvy výpoveďou, pravidlá ohľadom vysporiadania plnení, ktoré neboli riadne ukončené ku dňu zániku Zmluvy, v zmysle tohto článku bodu 11.9 Zmluvy sa použijú rovnako.

11.5 [bookmark: _Ref2696932]Každá zo Zmluvných strán je oprávnená odstúpiť od tejto Zmluvy v prípade, ak jej takéto právo vyplýva z osobitného predpisu alebo Zmluvy, a to výlučne z dôvodov a za podmienok ustanovených v príslušnom osobitnom predpise (napr. § 19 Zákona o verejnom obstarávaní, § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov; podstatné porušenie Zmluvy je posudzované v zmysle § 345 Obchodného zákonníka) alebo výslovne podľa kritérií uvedených nižšie v Zmluve.

11.6 Za podstatné porušenie Zmluvy Poskytovateľom sa považuje, ak je Poskytovateľ v omeškaní s plnením objednávky v zmysle článku 3 bod 3.1 Zmluvy  o viac ako 3 (tri) Pracovné dni. 
[bookmark: page54]
11.7 Objednávateľ je oprávnený odstúpiť od Zmluvy aj v prípade, ak:

(a) Poskytovateľ sa stane spoločnosťou v kríze;

(b) Poskytovateľ vstúpi do likvidácie;

(c) sa proti Poskytovateľovi začne exekučné konanie;

(d) bude nepochybné, že ani po uplynutí doby v zmysle článku 12 bodu 12.4. Zmluvy Poskytovateľ preukázateľne nie je oboznámený s IS Objednávateľa v rozsahu potrebnom na riadne a včasne poskytovanie Služieb v zmysle Zmluvy; alebo

(e) Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy.

11.8 Za podstatné porušenie Zmluvy Objednávateľom sa považuje, ak je Objednávateľ v omeškaní s platením svojich peňažných záväzkov po dobu dlhšiu než 30 (tridsať) dní a Objednávateľ neuhradí svoje peňažné záväzky ani v dodatočnej primeranej lehote, ktorú mu v písomnej výzve spolu s výzvou na úhradu peňažného záväzku Poskytovateľ poskytne.

11.9 [bookmark: _Ref2697001]Odstúpením od Zmluvy niektorou zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. V prípade odstúpenia od Zmluvy si Zmluvné strany ponechajú doposiaľ poskytnuté plnenia, vykonané v súlade s podmienkami uvedenými v Zmluve a jej prílohách a úhrady za tieto plnenia. Ohľadom plnení, ktoré neboli riadne ukončené ku dňu zániku Zmluvy, pripraví Poskytovateľ ich inventarizáciu a Objednávateľ bude oprávnený, ale nie povinný, ich prevziať, pokiaľ uhradí príslušnú časť ceny plnenia zodpovedajúcej miere rozpracovanosti podľa dohody Zmluvných strán.

11.10 Zmluvné strany sa zároveň výslovne dohodli, že Poskytovateľ je povinný v lehotách určených Objednávateľom poskytnúť Objednávateľovi súčinnosť, ktorú bude od neho Objednávateľ opodstatnene požadovať za účelom plynulej zmeny, resp. nahradenia poskytovateľa Dodaním a implementáciou komplexného nástroja pre Kybernetickú bezpečnosť s požadovanými funkciami a Službami podpory prevádzky a údržby komplexného nástroja pre Kybernetickú bezpečnosť, a zabezpečenia kontinuálnej prevádzky a to po dobu posledných troch (3) mesiacov pred ukončením Zmluvy. 

11.11 Zánik Zmluvy nemá vplyv na práva a povinnosti Zmluvných strán, ktoré vznikli počas existencie Zmluvy a podľa svojej povahy majú trvať naďalej, predovšetkým na záväzky súvisiace s bezpečnosťou a ochranou informácií, ako ani  dojednania Zmluvných strán vo vzťahu k zmluvným pokutám pre prípad omeškania a/alebo neposkytnutia súčinnosti Poskytovateľom v zmysle vyššie cit. ustanovení Zmluvy.

11.12 Zmluva zaniká aj na základe písomnej dohody Zmluvných strán.

12 OSOBITNÉ DOJEDNANIA

12.1 Poskytovateľ bude poskytovať Služby podľa Zmluvy v sídle Objednávateľa alebo prostredníctvom vzdialeného prístupu, ak sa Zmluvné strany nedohodnú inak.

12.2 [bookmark: _Ref2838916]Objednávateľ je povinný dodať Poskytovateľovi aktuálnu dokumentáciu k IS Objednávateľa do 10 (desiatich) Pracovných dní odo dňa účinnosti Zmluvy.

12.3 V prípade ak Poskytovateľ pred uzatvorením Zmluvy predložil Objednávateľovi uzatvorenú zmluvu o poistení zodpovednosti za škodu spôsobenú podnikateľom, ktorá je uzatvorená na dobu neurčitú, je Poskytovateľ povinný na výzvu Objednávateľa predložiť mu bezodkladne aktuálne potvrdenie o zaplatení poistného alebo aktuálny poistný certifikát.

12.4 [bookmark: _Ref2838895]Zmluvné strany sa výslovne dohodli, že do času, kým nebude mať Objednávateľ za preukázané, resp. nebude zo skutkových okolností nepochybné, že Poskytovateľ je, resp. by už mal byť oboznámený s IS Objednávateľa v rozsahu nevyhnutnom na poskytovanie Služieb v zmysle Zmluvy, najdlhšie však po dobu 3 (troch) mesiacov odo dňa poskytnutia dokumentácie v zmysle tohto článku bodu 12.2. Zmluvy, nevzniká Objednávateľovi právo odstúpiť od Zmluvy v prípade, ak sa Poskytovateľ omešká s reakčnou dobou na Problém.

12.5 [bookmark: _Ref2838905]Ustanovenie tohto článku bodu 12.4. Zmluvy sa nepoužije v prípade závažného porušenia povinnosti zo strany Poskytovateľa, predovšetkým však v prípade, ak Poskytovateľ neodstraňuje problém vôbec, ako aj v prípade, ak Poskytovateľ nevynaloží všetky zdroje a všetko úsilie, ktoré je možné od neho spravodlivo požadovať, za účelom riadneho a včasného odstránenia Problému.

12.6 Ustanovenia bodov tohto článku 12.4. a 12.5. článku Zmluvy platia rovnako aj v prípade, ak sa kedykoľvek v lehote do 3 (troch) mesiacov odo dňa poskytnutia dokumentácie v zmysle tohto článku bod 12.2. Zmluvy preukáže, resp. Poskytovateľ zistí, že IS Objednávateľa nezodpovedá aktuálnym špecifikáciám funkčných a nefunkčných požiadaviek v súlade s aktuálnou dokumentáciou k IS Objednávateľa ku dňu uzatvoreniu Zmluvy.

13 ZÁVEREČNÉ USTANOVENIA

13.1 Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

13.2 Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.

13.3 Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.

13.4 Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.

13.5 Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.

13.6 Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

13.7 Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.

13.8 V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.

13.9 Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.

13.10 Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

13.11 Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

Prílohy:
Príloha č. 1:  Parametre a podmienky poskytovania Služieb a cena
Príloha č. 1
Parametre a podmienky poskytovania Služieb a cena
A. TECHNICKÝ OPIS A POŽIADAVKY
Opis predmetu zákazky: Zabezpečenie kontinuity, správy a rozvoja systému pre oblasť kyberbezpečnosti
Úvod a legislatívny rámec
Predmetom zákazky je zabezpečenie kontinuity prevádzky, technickej podpory a nevyhnutného rozvoja systémov pre riadenie kybernetických bezpečnostných incidentov a správu zraniteľností v prostredí Dopravného podniku Bratislava (ďalej len „Objednávateľ“).
S ohľadom na zákon č. 69/2018 Z. z. o kybernetickej bezpečnosti v znení neskorších predpisov a vyhlášku NBÚ č. 227/2025 Z. z., ktorou sa ustanovujú podrobnosti o obsahu bezpečnostných opatrení a štruktúre bezpečnostnej dokumentácie, je Objednávateľ povinný kontinuálne zvyšovať úroveň ochrany svojich sietí a informačných systémov. Vzhľadom na narastajúcu sofistikovanosť kybernetických hrozieb zameraných na kritickú infraštruktúru a verejnú dopravu je nevyhnutné realizovať rozšírenie existujúceho systému o pokročilé prvky Attack Surface Management (ASM). Tento rozvoj je priamou reakciou na požiadavky legislatívy v oblasti detekcie, monitorovania a proaktívnej identifikácie zraniteľností, čím sa zabezpečí plný súlad s aktuálnymi bezpečnostnými štandardmi pre prevádzkovateľov základných služieb.
Rozsah plnenia (Licenčné obdobie)
Predmet zákazky pozostáva z nasledovných častí, pričom doba trvania licenčného predplatného je stanovená na 24 mesiacov:
•	1. Obnova licencií Rapid7 Insight IDR Ultimate: Licenčné predplatné pre minimálne 600 aktív, vrátane komplexnej technickej podpory a aktualizácií.
•	2. Obnova licencií Rapid7 Insight VM: Licenčné predplatné pre minimálne 1000 aktív s podporou automatizovaného skenovania zraniteľností, vrátane komplexnej technickej podpory a aktualizácií.
•	3. Implementácia a technologický rozvoj: Rozšírenie existujúceho bezpečnostného ekosystému o modul pre komplexný manažment útočnej plochy pre minimálne 1000 aktív, vrátane komplexnej technickej podpory a aktualizácií.
Technické a funkčné požiadavky pre implementáciu a technický rozvoj riešenia:
Dodávateľ je povinný dodať, implementovať a nakonfigurovať riešenie pre Attack Surface Management / komplexný manažment útočnej plochy/, ktoré musí byť integrálnou súčasťou jestvujúcej platformy ako rozšírenie existujúceho systému o ďalšie bezpečnostné funkcionality a služby:
•	Funkcionalita dynamickej identifikácie a sledovania viditeľnosti interných a externých aktív.
•	Funkcionalita dynamickej identifikácie identít.
•	Funkcionalita identifikácie aktív bez inštalovanej ochrany koncového bodu EDR.
•	Funkcionalita identifikácie identít bez multifaktorovej autentifikácie MFA.
•	Funkcionalita identifikácie aktív bez vykonanej identifikácie zraniteľností.
•	Funkcionalita identifikácie a sledovania zdrojov ako sú API rozhrania, IoT zariadenia, TLS certifikáty, webové stránky a iné aktíva vystavené do internetu.
•	Funkcionalita identifikácie, klasifikácie a určenia priority slabých miest vo vzťahu ku zraniteľnostiam (CVE), nesprávnym konfiguráciám, vystaveným API rozhraniam a vystaveným administrátorským rozhraniam.
•	Funkcionalita identifikácie a sledovania viditeľnosti interných a externých aktív a zdrojov (API rozhrania, IoT zariadenia, TLS certifikáty, webové stránky a iné aktíva vystavené do internetu), pričom musí prebiehať automatizovane bez nutnosti pravidelného manuálneho spúšťania úloh.
•	Podpora tvorby automatizovaných workflow.
•	Podpora identifikácie nemanažovaných a neznámych zdrojov.
•	Podpora zberu a priradenia metadát vo vzťahu ku aktívam.
•	Podpora lokalizácie externých zdrojov naprieč cloudovými službami.
•	Podpora integrácií minimálne v rozsahu: Atlassian Jira Cloud, AWS (Amazon Web Services), CISA KEV Catalog, Cisco Duo, First EPSS, Google Cloud, Microsoft 365, Microsoft Active Directory, Microsoft Azure, Microsoft Entra ID, MITRE ATT&CK, NIST NVD, Okta, Proxmox Virtual Environment, Red Hat Insights, SentinelOne, ServiceNow, VMWare vCenter, Zabbix.
•	Podpora celkom viac ako 200 integrácií na iné bezpečnostné riešenia a aplikácie tretích strán s postupným rozširovaním výrobcom bez dodatočných nákladov.
•	Funkcionalita agregácie zbieraných údajov, ich konsolidácia a deduplikácia.
•	Natívna podpora existujúceho SIEM riešenia.
•	Podpora prezentácie údajov formou Dashboard-ov a reportov vo formáte PDF.
•	Podpora exportu údajov vo formáte CSV.
•	Podpora filtrovania údajov pomocou dotazov (query) bez nutnosti učenia sa programovacieho jazyka.
Konfiguračné práce:
Dodávateľ je povinný vykonať súbor konfiguračných a implementačných prác, ktoré sú nevyhnutné pre plnú integráciu nového modulu do existujúceho bezpečnostného prostredia Objednávateľa. Tieto práce zahŕňajú:
1. Optimalizácia a ladenie existujúcich riešení
•	Audit existujúceho nastavenia: Revízia aktuálnych konfigurácií systémov Insight IDR a Insight VM so zameraním na  optimalizáciu výkonu zberu dát.
•	Aktualizácia komponentov: Upgrade všetkých agentov, kolektorov a príslušných softvérových komponentov na najnovšie stabilné verzie výrobcu, aby bola zabezpečená plná kompatibilita s novým modulom.
•	Ladenie detekčných mechanizmov: Kalibrácia existujúcich korelačných pravidiel a profilov zraniteľností s cieľom minimalizovať výskyt falošne pozitívnych nálezov.
2. Implementácia a integrácia riešenia pre Attack Surface Management
•	Počiatočná konfigurácia a konektivita: Nastavenie komunikácie medzi existujúcou platformou a modulom ASM, konfigurácia cloudových konektorov a prístupov k externým zdrojom dát.
•	Discovery a inventarizácia aktív: Spustenie a dohľad nad úvodným procesom identifikácie aktív (interných, externých, identít, cloudových zdrojov).
•	Integrácia s existujúcim ekosystémom: Prepojenie ASM modulu s podporovanými integračnými bodmi s cieľom dosiahnuť automatizovaný tok informácií o zraniteľnostiach a rizikách.
•	Nastavenie automatizovaných workflow: Návrh a implementácia automatizovaných procesov pre eskaláciu kritických nálezov, definíciu vlastníctva aktív a automatické upozorňovanie administrátorov pri detekcii nového nezabezpečeného zdroja.
•	Definícia a ladenie politík: Konfigurácia pravidiel pre prioritizáciu rizík na základe kontextu Objednávateľa (napr. podľa kritickosti aktív, typu zraniteľnosti CVE alebo expozície do internetu).
Podpora riešenia:
Post-implementačná podpora v rozsahu 
20 človekodeň na obdobie 24 kalendárnych mesiacov, ktorá obsahuje: 
· Technická  podpora prostredia
•	inštalácia a konfigurácia 
•	konfigurácia systémových nastavení 
•	konfigurácia komponentov (kolektorov, NTA zariadení, orchestrátorov)
•	konfigurácia a tvorba alertov 
•	konfigurácia a tvorba queries
•	konfigurácia a tvorba dashboard 
•	konfigurácia event sources a custom parser (data management)
•	podpora pri riešení technických problémov s platformou 
· Konzultačná podpora pri identifikovaných bezpečnostných incidentoch 
· Podpora ďalšieho rozvoja riešenia  
•	zdroje udalostí, 
•	integrácie
•	využitie funkcionalít systému, 
•	licenčný model
· Komunikácia s výrobcom 
•	 hlásenie technických problémov výrobcovi,  dotazy na obchodnú podporu
Postup pri riešení Problémov/požiadaviek – Helpdesk:
Na hlásenie problémov zo strany Objednávateľa bude Poskytovateľ prevádzkovať Helpdesk, ktorý bude poskytovať službu, ktorá pozostáva z nasledujúcich činností: 
· Identifikácia Problému – poskytnutie pomoci Objednávateľovi s cieľom identifikovať príčinu daného Problému v rozsahu podporovaného systému Objednávateľa, 
· Poskytovanie informácií o stave riešenia požiadaviek prostredníctvom on-line vzdialeného prístupu oprávnených osôb Objednávateľa do Helpdesku.
Postup
1)	Oprávnená osoba Objednávateľa zadáva/hlási problém/požiadavku v systéme Helpdesk na adrese: (doplniť), v prípade nedostupnosti e-mailom na (doplniť). Oprávnená osoba Objednávateľa nahlasuje problém podľa predchádzajúcej vety Poskytovateľovi až potom, ako nebolo možné vyriešiť tento problém v prvom stupni Oprávnenou osobou Objednávateľa. 
Uskutočniť takéto hlásenie môže výlučne Oprávnená osoba Objednávateľa. Každé hlásenie Problému prijaté akýmkoľvek spôsobom sa zaeviduje v Helpdesku. Helpdesk vygeneruje identifikačné číslo požiadavky/problému. Helpdesk eviduje minimálne: čas odoslania hlásenia a oprávnenú osobu, kritickosť , čas prijatia hlásenia oprávnenou osobou Poskytovateľa, čas pridelenia riešiteľovi, čas zahájenia riešenia a čas vyriešenia požiadavky alebo Problému. Akákoľvek budúca komunikácia medzi Poskytovateľom a Objednávateľom sa uskutočňuje použitím priradeného identifikačného čísla požiadavky/Problému. Všetky záznamy, prílohy a komunikácia Oprávnených osôb Poskytovateľa a Objednávateľa sú evidované najmä v Helpdesku dostupnom on-line. 
2)	Špecialista Poskytovateľa preverí požiadavku/Problém a začne ich prešetrenie. Podľa potreby kontaktuje Oprávnenú osobu Objednávateľa. Komunikácia pracovníka Poskytovateľa prebieha priamo s Oprávnenou osobou Objednávateľa. Špecialista Poskytovateľa oznámi výsledok prešetrenia a odporúčané riešenie Oprávnenej osobe Objednávateľa. Na základe výsledkov prešetrenia bude pokračovať riešenie Problému. 
3)	Problém bude riešený na základe priority určenej dohodou a definíciou kategórie požiadavky/Problému Oprávnenými osobami Objednávateľa a Poskytovateľa. Oprávnená osoba Objednávateľa má právo zmeniť poradie priorít riešenia otvorených Problémov/požiadaviek po dohode s oprávneným zástupcom zo strany Poskytovateľa dokumentovateľným spôsobom – záznamom v Helpdesku.
4)	Oprávnená osoba Objednávateľa po vykonaní služieb pracovníkom Poskytovateľa v priestoroch Objednávateľa alebo na diaľku vzdialeným pripojením, potvrdí poskytnutie služby a funkčnosť riešenia v Helpdesku.
5)	Všetky vyriešené požiadavky /Problémy Objednávateľa musia byť potvrdené a ich vyriešenie musí byť zaevidované v Helpdesku. Splnenie požiadavky/Problému bude potvrdené v rozsahu ich riešenia Oprávnenou osobou Objednávateľa. Objednávateľ je povinný potvrdiť vyriešenie každej požiadavky/Problému najneskôr do 5 pracovných dní odo dňa jej vyriešenia. Akceptovanie riešenia požiadavky/Problému bude zaevidované priamo v Helpdesku. V prípade, ak Objednávateľ riešenie požiadavky/Problému neakceptuje, v rovnakej lehote svoje pripomienky a výhrady uvedie v Helpdesku. Ak Objednávateľ bez závažného dôvodu neakceptuje vyriešenie požiadavky/Problému a ani nevznesie pripomienky k riešeniu požiadavky/Problému ani do 5 pracovných dní od ich vykonania, považuje sa riešenie požiadavky/Problému za akceptované a Helpdesk automaticky vykoná mailovú notifikáciu. 
Služby post-implementačnej podpory dodaného komplexného nástroja  softvéru
Popis	Parameter	Poznámka
Prevádzkové hodiny	9 hodín	08:00 – 17:00 hod, počas pracovných dní
Mimoriadna pohotovosť 
V prípade potreby, na základe žiadosti Objednávateľa, Poskytovateľ zabezpečí mimoriadnu pohotovosť a mimoriadne výkony nespadajúce do bežnej pracovnej doby. Objednávateľ je povinný takéto mimoriadne akcie nahlásiť Poskytovateľovi v predstihu minimálne desať (10) pracovných dní vopred.
Popis	Poznámka
Pohotovosť – nočná	Od 17:00 – 8:00 hod počas pracovných dní
Pohotovosť – 24 hod.	00:00 – 24:00 hod počas pracovných dní
	00:00 – 24:00 hod počas pracovných dní počas sviatkov a dní pracovného pokoja
Úroveň spracovania požiadaviek/Problémov 
Prevádzkové hodiny Poskytovateľa pre Služby podpory prevádzky a údržby ,Služby podpory aplikačného programového vybavenia a systémového softvéru sú počas pracovných dní od 08:00 do 17:00 hod.
Čas mimo prevádzkové hodiny Poskytovateľa podľa predchádzajúcej vety sa do Reakčnej doby nezapočítava.
Reakčná doba Poskytovateľa na Problém sa určuje na základe príslušnej úrovne Problému. Poskytovateľ poskytuje Služby podpory prevádzky a Služby podpory aplikačného programového vybavenia a systémového softvéru podľa tabuľky uvedenej nižšie. Čas sa vždy meria od momentu, kedy je Problém zaznamenaný do Helpdesku.
Typ požiadavky 	Reakčná doba – a zároveň maximálna doba vyriešenie problému v prevádzkových hodinách 
Kategória A - Kritický problém 
Kritické poruchy alebo vady spôsobujúce nefunkčnosť komplexného nástroja	do 8 hod.
Kategória B - Nekritický problém						do 24 hod.
Kategória C – Modifikácia komplexného nástoja, iné požiadavky		do 48 hod.
Prevádzková podpora a odovzdanie
•	Zaškolenie obsluhy a správy systému pre minimálne 2 zamestnancov Objednávateľa v rozsahu umožňujúcom plnú samostatnú administráciu.
•	Vytvorenie a odovzdanie dokumentácie reálneho vyhotovenia (As-Built).
•	Nastavenie pravidelného zasielania definovaných reportov vybraným zamestnancom Objednávateľa.
Požiadavky na dodávateľa: 
•	dodávateľ je povinný preukázať Objednávateľovi disponovanie certifikátom ISO/IEC 27001 (systém manažérstva informačnej bezpečnosti)
Špecialisti:
1. Technický expert
•	Rola: Zodpovedný za technickú realizáciu a implementáciu ponúkaného riešenia.
•	Požadovaná certifikácia:
o	Certifikácia vydaná výrobcom/dodávateľom pre nástroje Rapid7, alebo certifikácia pre ekvivalentné riešenie (vydaná príslušným výrobcom softvéru/nástroja, ktorý uchádzač ponúka v rámci predmetu zákazky).
2. Procesný špecialista pre bezpečnosť 
•	Rola: Zodpovedný za procesnú bezpečnosť, metodiku a súlad s bezpečnostnými štandardmi.
•	Požadovaná certifikácia:
o	Platný certifikát Interný audítor podľa ISO/IEC 27001 (alebo ekvivalentný certifikát v oblasti auditu systémov riadenia informačnej bezpečnosti).
Spôsob preukázania (Doklady)
Uchádzač v ponuke preukáže splnenie požiadaviek predložením:
1.	Menného zoznamu expertného tímu s jednoznačným priradením konkrétnej osoby k danej pozícii.
2.	Kópie platných certifikátov pre jednotlivých expertov podľa vyššie uvedených požiadaviek.
B. CENOVÁ TABUĽKA 
6. Cenová tabuľka – záväzný spôsob oceňovania
Cena za 24-mesačné licencie zahŕňa výrobcom poskytované aktualizácie a technickú podporu. Cena položky č. 4 zahŕňa implementáciu, zaškolenie, As-Built dokumentáciu a nastavenie reportov. Cena položky č. 5 predstavuje jednotkovú cenu za jeden človekodeň podpory a celkovú cenu pri rozsahu 20 človekodní. Všetky ceny sú v EUR bez DPH.

	Č.
	Položka
	MJ
	Množstvo
	Jednotková cena EUR bez DPH
	Cena spolu EUR bez DPH

	1.
	Rapid7 Insight IDR Ultimate: obnova na 24 mesiacov, min. 600 aktív; podpora a aktualizácie
	kpl.
	1
	[cena]
	[cena spolu]

	2.
	Rapid7 Insight VM: obnova na 24 mesiacov, min. 1 000 aktív; podpora a aktualizácie
	kpl.
	1
	[cena]
	[cena spolu]

	3.
	ASM: integrovaný modul na 24 mesiacov, min. 1 000 aktív; podpora a aktualizácie
	kpl.
	1
	[cena]
	[cena spolu]

	4.
	Implementácia, integrácia, konfigurácia, školenie, dokumentácia a reporty
	kpl.
	1
	[cena]
	[cena spolu]

	5.
	Postimplementačná odborná podpora a Helpdesk počas 24 mesiacov
	človekodeň
	20
	[cena]
	[cena spolu]

	
	CELKOVÁ VYHODNOCOVACIA CENA
	—
	—
	—
	[SÚČET]



Výpočet: celková vyhodnocovacia cena = C1 + C2 + C3 + C4 + (20 × J5), kde C1 až C4 sú súhrnné ceny položiek 1 – 4 a J5 je jednotková cena za jeden človekodeň podpory. Súčet musí zodpovedať Prílohe č. 3 a Prílohe č. 7.
Položky č. 1 – 3 predstavujú predplatné na celé 24-mesačné obdobie pre uvedený minimálny počet aktív; predpokladá sa jedna súhrnná cena za každú z týchto položiek, nie cena za jeden mesiac alebo jedno aktívum. Náklady nesmú byť započítané duplicitne
PODPISY ZMLUVNÝCH STRÁN


V Bratislave dňa ______________

Dopravný podnik Bratislava, akciová spoločnosť






Meno:	Ing. Milan Donoval
Funkcia:	podpredseda predstavenstva - CTO




Meno:	Mgr. Gabriela Dikošová
Funkcia:	člen predstavenstva




V (doplniť) dňa _________________

(doplniť)









Meno:	(doplniť)
Funkcia:	(doplniť)





